**«Στα αχνάρια των Αχαιών και των Ιπποτών»**

* Αρχαίο Κούριο, ξενάγηση στο Ελληνορωμαϊκό Θέατρο και στην Οικία Ευστόλιου
* Πρόγευμα έξω από το Κέντρο Επισκεπτών Κουρίου
* Ξενάγηση στο Κάστρο Κολοσσιού
* Εκκλησία Αγίου Ευσταθίου

Περιγραφή

Οι μαθητές σε αυτή την ξενάγηση θα έχουν την ευκαιρία να γνωρίσουν δύο από τους πιο σημαντικούς αρχαιολογικούς χώρους της επαρχίας Λεμεσού αλλά και όλου του νησιού: τo εντυπωσιακό Αρχαίο Βασίλειο του Κουρίου και το αξιόλογο Κάστρο του Κολοσιού. Στο πρώτο θα δουν το μεγαλόπρεπο ελληνορωμαϊκό Θέατρο (2ο αιώνα π.Χ.) και την Οικία του Ευστόλιου όπου τα παιδιά θα θαυμάσουν τα ωραία ψηφιδωτά δάπεδα του 5ου αιώνα μ.Χ. και το σύμπλεγμα λουτρών. Ενώ στο δεύτερο θα έχουν την ευκαιρία να μάθουν για τους Ιππότες του Τάγματος του Αγίου Ιωάννη και για την Κουμανταρία, το γλυκό κρασί του νησιού μας. Τέλος, μπορούν να επισκεφτούν την εκκλησία του Αγίου Ευσταθίου κοντά στο κάστρο Κολοσσιού, την εκκλησία όπου εκκλησιάζονταν οι ιππότες.